
DOGOVOR O VIŠINI POVPREČNINE ZA LETI 2025 in 2026
1. Povprečnina, to je na prebivalca v državi ugotovljen primeren obseg sredstev za financiranje z zakonom določenih nalog občin, se v skladu z Zakonom o financiranju občin (Uradni list RS, št. 123/06, 57/08, 36/11, 14/15 – ZUUJFO, 71/17, 21/18 – popr., 80/20 – ZIUOOPE, 189/20 – ZFRO, 207/21 in 44/22 – ZVO-2; v nadaljnjem 
besedilu: ZFO-1) določi tako, da se izračunani povprečni stroški za financiranje občinskih nalog na podlagi 12. člena ZFO-1 povečajo s povprečjem medletne rasti teh stroškov ter za učinke novih in spremenjenih predpisov. Povprečnina tako znaša 771,33 EUR za leto 2025 in 775,29 EUR za leto 2026.

· Občinam se v letu 2025 iz državnega proračuna zagotovijo dodatna sredstva v višini 1,5 % dohodnine, vplačane v letu 2023 v znesku 47.880.815 EUR. Dodatna sredstva so namenjena zmanjševanju objektivnih razlik, ki vplivajo na prihodke občin, občinam pa se dodelijo v razmerju 75:25, in sicer: 
· 75 % zneska, ki v letu 2025 znaša 35.910.611 EUR, se razdeli občinam z izkazanim nesorazmerjem v financiranju stroškov izvajanja zakonskih nalog, 

· 25 % zneska, ki v letu 2025 znaša 11.970.204 EUR, se razdeli občinam na podlagi kriterijev za sredstva za uravnoteženje razvitosti občin iz 
15.a člena ZFO-1.

2. Pravna podlaga za sredstva iz 1. in 2. točke tega dogovora se zagotovi v Zakonu o izvrševanju proračunov Republike Slovenije za leti 2025 in 2026 (Uradni list RS, 
št. 123/23 in 12/24).

3. Ministrstvo za javno upravo upošteva metodologijo iz 1. in 2. točke tega dogovora pri pripravi predloga sprememb in dopolnitev ZFO-1 za določanje višine sredstev financiranja občin. 

